b'\n_START_ARTICLE_\nCecilie Bjelland\n_START_SECTION_\nPolitisk virke fram til 2010\n_START_PARAGRAPH_\nHun ble valgt inn i bystyret i Stavanger i 2003. I 2005 var hun blant annet med i en gruppe som gikk mot bro til Vass\xc3\xb8y, og ville heller ha ferjetransport. Hun var ogs\xc3\xa5 med i kvinnepolitisk styre i Rogaland Arbeiderparti. _NEWLINE_Hun \xc3\xb8nsket ikke gjenvalg til bystyret ved valget i 2007, men ble med i programkomiteen til Rogaland Arbeiderparti, og i styret til Stavanger Arbeiderparti.\n_START_SECTION_\nKommunevalget 2011\n_START_PARAGRAPH_\nCecilie Bjelland ble innstilt av en enstemmig nominasjonskomit\xc3\xa9 som ordf\xc3\xb8rerkandidat. Noen dager etter offentliggjorde hun som leder av programkomit\xc3\xa9en at de innstilte p\xc3\xa5 at Ap ikke lengre ville l\xc3\xa5se partiet til \xc3\xa9n bestemt l\xc3\xb8sning av transportproblemene i byen \xe2\x80\x93 med bybane. Det vakte omfattende diskusjoner i lokalpressen, og ogs\xc3\xa5 internt i Arbeiderpartiet, selv om innstillingen vant fram med solid flertall internt i partiet._NEWLINE_17. november 2010 ble Cecilie Bjelland nominert som Arbeiderpartiets ordf\xc3\xb8rerkandidat i Stavanger for 2011, med Arnt-Heikki Steinbakk som varaordf\xc3\xb8rerkandidat. _NEWLINE_I valgkampen kritiserte Cecilie Bjelland at Stavanger var en by der stadig flere viktige beslutninger blir tatt bak lukkede d\xc3\xb8rer. Det var et oppgj\xc3\xb8r med Leif Johan Sevland sine ordf\xc3\xb8rerperioder i Stavanger, men samtidig ogs\xc3\xa5 et oppgj\xc3\xb8r med hvordan bystyregruppen hadde fungert tidligere under Odd Kristian Reme. Hun f\xc3\xb8rte en valgkamp som var mye mer kritisk til H\xc3\xb8yre, enn det som hadde v\xc3\xa6rt vanlig fra Stavanger Arbeiderparti foreg\xc3\xa5ende \xc3\xa5r._NEWLINE_I valgkampen ble hennes familie direkte ber\xc3\xb8rt av 22. juli-angrepene p\xc3\xa5 Ut\xc3\xb8ya._NEWLINE_Ved valget i 2007 fikk Arbeiderpartiet 21,8 prosent av stemmene i Stavanger med Reme som ordf\xc3\xb8rerkandidat. Ved valget i 2011 med Bjelland som ordf\xc3\xb8rerkandidat fikk partiet hele 28,9 prosent. Med 2862 kummuleringer, fikk hun nest flest personlige kummuleringer ved valget. Oppgangen var som Arbeiderpartiet fikk i resten av landet, etter 22. juli. Arbeiderpartiet fikk en kraftig vekst i antall bystyremedlemmer, men ikke tilstrekkelig til \xc3\xa5 f\xc3\xa5 flertall. Christine Sagen Helg\xc3\xb8 fra H\xc3\xb8yre ble ny ordf\xc3\xb8rer.\n_START_SECTION_\nStyreverv\n_START_PARAGRAPH_\nI 2011 ble hun valgt inn i sentralstyret i Arbeiderpartiet. Hun satt ogs\xc3\xa5 i partiets storbypolitiske utvalg 2014-2015._NEWLINE_Bjelland har siden 2013 v\xc3\xa6rt leder av Stavanger Arbeiderparti._NEWLINE_Generalforsamlingen i NRK oppnevnte Bjelland til nestleder i NRK-styret etter Alexandra Bech Gj\xc3\xb8rv som gikk ut av styret fordi hun leder 22. juli-kommisjonen. Bjelland tr\xc3\xa5dte ut da hun ble ansatt som statssekret\xc3\xa6r i 2013._NEWLINE_Bjelland er styremedlem i Lyse Energi AS (siden 2012, gikk ut i 2016)_NEWLINE_Bjelland er ogs\xc3\xa5 styreleder for Stavanger Symfoniorkester til 2012. Hun var ogs\xc3\xa5 nestleder i styret i Nytt Konserthus IKS, men trakk seg p\xc3\xa5 grunn av potensielle interessekonflikter i 2011.'